**VŠEOBECNÉ OBCHODNÉ PODMIENKY**

**PRE SLUŽBY**

**poskytované Spoločnosťou X-BIONIC® SPHERE a.s.**

1. PREDMET
   1. Predmetom týchto Všeobecných obchodných podmienok (ďalej len „VOP“) je úprava práv a povinností medzi  X-BIONIC® SPHERE a. s., so sídlom: Dubová 33/A, Šamorín, 931 01, IČO: 46 640 134, registrovaná v Obchodnom registri Okresného súdu Trnava, oddiel: Sa, vložka číslo: 10684/T (ďalej len ako „Spoločnosť XBS“) a druhou Zmluvnou stranou, ktorou je:
2. Podnikateľ v zmysle právneho poriadku štátu, v ktorom vykonáva podnikateľskú činnosť.
3. Spotrebiteľ.
4. DEFINÍCIA POJMOV
   1. Zmluvou sa rozumie Zmluva o poskytnutí Služieb, Podmienky ochrany súkromia a osobných údajov, Reklamačný poriadok, čiastkové objednávky služieb, Návštevný poriadok a iné zmluvné dokumenty označené ako súčasť právneho vzťahu medzi Zmluvnými stranami.
   2. Objednávkou sa rozumie návrh na uzavretie Zmluvy, ktorý má najmä podobu písomného, ústneho, alebo telefonického záujmu o záväzné uzavretie Zmluvy a poskytnutie Služieb zo strany Spoločnosti XBS.
   3. Podnikateľom sa rozumie právnická osoba alebo fyzická osoba s oprávnením na výkon podnikateľskej činnosti, ktorá uzaviera alebo plní Zmluvu v súvislosti s výkonom jej podnikania alebo aktivít súvisiacich s podnikaním.
   4. Spotrebiteľom sa rozumie fyzická osoba, ktorá pri uzatváraní a plnení Zmluvy nekoná v rámci predmetu svojej podnikateľskej činnosti, zamestnania alebo povolania.
   5. Zmluvnou stranou sa rozumie Spoločnosť XBS, Spotrebiteľ a Podnikateľ.
   6. Druhou Zmluvnou stranou sa rozumie Podnikateľ alebo Spotrebiteľ.
   7. Službou sa rozumie najmä poskytnutie ubytovania, stravy, prenájom hotelových priestorov – konferenčné miestnosti, prenájom športovísk a iných priestorov, vstup na športoviská, do zariadení slúžiacich na regeneráciu a rekondíciu, vypožičanie veci, čistenie odevov a iné doplnkové služby a organizácia športových a iných podujatí s možnosťou účasti Zmluvnej strany na podujatí (ďalej len „Služby“).
   8. Izbou sa rozumie hotelová organizačná jednotka určená na dočasné poskytovanie ubytovacích služieb.
   9. Podujatím sa rozumie najmä kultúrna, spoločenská alebo športová udalosť, ktorej priebeh je systematicky organizovaný.
   10. Rezortom sa rozumejú priestory a priestranstvá Spoločnosti XBS.
5. ROZSAH PLATNOSTI
   1. Tieto VOP sa vzťahujú na Služby poskytované Spoločnosťou XBS v rámci Rezortu, umiestneného na ulici Dubová 33/A Šamorín, vo vzťahu ku všetkým Zmluvným stranám.
   2. Tieto VOP sa nevzťahujú na:
6. kozmetické služby, predaj tovaru konečnému spotrebiteľovi (maloobchod), prenájom nehnuteľností a hnuteľných vecí, služby spojené s prevádzkou kina Tuli® Cinema
7. na Služby, ktoré sú na základe dohody medzi Zmluvnými stranami vylúčené spod platnosti ustanovení VOP,
8. na zákaznícke programy/vernostné programy/vouchre/darčekové karty Spoločnosti XBS.
   1. Spoločnosť XBS ako prevádzkovateľ Rezortu je oprávnená jednostranne zmeniť VOP; pričom aktuálne znenie VOP uverejní Spoločnosť XBS na internetovej stránke [www.x-bionicsphere.com](http://www.x-bionicsphere.com) najmenej 30 dní pred dňom ich účinnosti, čo sa považuje za oznámenie o novom znení VOP vo vzťahu k Zmluvnej strane. Ak dôjde k jednostrannej zmene ustanovení VOP, má druhá Zmluvná strana právo na písomné vypovedanie Zmluvy v lehote 14 dní od okamihu oznámenia tejto zmeny; ak nedôjde k vypovedaniu Zmluvy, považuje sa toto konanie Zmluvnej strany za súhlas s novým znením VOP. Nárok na storno poplatky (zmluvnú pokutu) v zmysle článku 6. VOP a povinnosť Klienta ich zaplatiť tým nie je dotknutý.
   2. Práva a povinnosti Spotrebiteľov, vyplývajúce zo zmluvy uzavretej na diaľku, postupom v zmysle bodu 3.4 nie sú dotknuté.
   3. Súčasťou Zmluvy je aj:
9. Návštevný poriadok,
10. jednotlivé prevádzkové poriadky prevádzok Spoločnosti XBS,
11. Ubytovací poriadok,
12. Reklamačný poriadok,
13. príslušná Politika ochrany súkromia a ochrany osobných údajov,
14. formulár na odstúpenie od Zmluvy,
    1. V prípade rozporov medzi znením VOP a dokumentami v predchádzajúcej vete majú prednosť ustanovenia Návštevných poriadkov a prevádzkových poriadkov prevádzok Spoločnosti XBS.
15. ZMLUVA

Predmetom Zmluvy sú práva a povinnosti oboch Zmluvných strán vo vzťahu k plneniu, ktoré je predmetom Zmluvy, ako aj iné relevantné skutočnosti ustanovené Zmluvou.

V priebehu Vašej Objednávky si stanovujete rozsah a druh Služieb, ktoré Vám má Spoločnosť XBS poskytnúť. Tento rozsah je definovaný v rámci ponuky Služieb Spoločnosti XBS a špecifikovaný Vašou Objednávkou.

K záväznej Objednávke a k Zmluve pristupujete najmä tým, že udelíte súhlas s týmito VOP, Politikou ochrany súkromia a ochrany osobných údajov a ostatnou zmluvnou dokumentáciou. Ak na vykonanie Objednávky použijete elektronický objednávkový formulár, je potrebné, aby ste uviedli všetky informácie a údaje vyžadované týmto formulárom; tieto údaje budú použité tiež na účely fakturácie. Objednávku máte právo zrušiť až do okamihu, kým nedostanete potvrdzujúci e-mail o pristúpení Spoločnosti XBS k Vašej Objednávke; týmto e-mailom dochádza k záväznému uzavretiu Zmluvy.

K uzavretiu Zmluvy môže dôjsť aj prostredníctvom Objednávky vykonanej ústne priamo v priestoroch Spoločnosti XBS, prostredníctvom telefonátu alebo e-mailovou komunikáciou, v rámci ktorej budete vyzvaný na uvedenie informácií potrebných pre vyhotovenie Objednávky a následné uzavretie Zmluvy. Prijatím Vašej Objednávky alebo zmien v zmysle predchádzajúcej vety zo strany Spoločnosti XBS, dochádza k uzavretiu Zmluvy, pričom tým pristupujete k týmto VOP a ostatným zmluvným dokumentom. Za uzavretie Zmluvy alebo zmenu pôvodne uzavretej Zmluvy sa považuje aj ustanovenie podmienok ubytovania a spôsobu poskytnutia služieb odlišných od pôvodne uzavretej Zmluvy, ktoré predstavujú navýšenie objemu Služieb, ktoré Druhá Zmluvná strana uskutoční v rámci písomného formuláru určeného na rozdelenie ubytovacích kapacít medzi jednotlivé osoby, ktoré majú byť ubytované - tzv. rooming list, pričom Druhá Zmluvná strana je viazaná ustanoveniami zmluvných dokumentov a výškou cien platnou v čase doručenia týchto zmien Spoločnosti XBS. Ak je predmetom Zmluvy poskytnutie ubytovania pre skupinu osôb, Druhá Zmluvná strana je povinná doručiť rozdelenie ubytovacích kapacít medzi jednotlivé osoby, ktoré majú byť ubytované v rámci písomného formuláru rooming list, najneskôr 14 dní pred termínom poskytnutia ubytovacích služieb, ak nie je dohodnuté inak.

Pred okamihom pristúpenia k Vašej Objednávke Spoločnosť XBS preverí kapacity a skutočnosť, či Vami vybraté Služby môžu byť poskytnuté.

Cenu účtovanú za Služby vybraté Druhou Zmluvnou stranou je táto povinná uhradiť za celú dobu, počas ktorej má k poskytovaniu Služieb dôjsť, bez možnosti zrušenia Zmluvy pred ukončením takto stanovenej doby a bez možnosti vrátenia úhrady, a to aj za časové obdobie, kedy Služby neboli využívané. To neplatí, ak sa so Spoločnosťou XBS Druhá Zmluvná strana dohodne inak alebo ak sa uplatnia ustanovenia Čl. 12 týchto VOP.

Služby má Druhá Zmluvná strana právo využívať výhradne v rozsahu a spôsobom určeným týmito VOP, Zmluvou a inými zmluvnými dokumentmi. Ak tento spôsob nie je určený, Služby má Druhá Zmluvná strana právo využívať výhradne spôsobom, aký je pre využívanie daných Služieb obvyklý.

Na účely poskytovania Služieb má povinnosti vyplývajúce zo Zmluvy v primeranom rozsahu aj osoba, v prospech ktorej sa Služby poskytujú.

Ak je predmetom Služby spotreba tovarov (napríklad v rámci tzv. mini baru), k uzavretiu čiastkovej Zmluvy dochádza v podobe spotrebovania týchto tovarov. Výška Ceny sa spravuje cenou uvedenou v cenníku, ktorá je aktuálna v čase spotrebovania tovarov; Druhá Zmluvná strana je povinná poskytnúť identifikačné údaje platobnej karty na účely garancie úhrad za spotrebované tovary.

Akékoľvek zmeny týkajúce sa rozsahu a spôsob poskytovania Služieb, ktoré sú predmetom už uzavretej Zmluvy, sú považované za nový návrh na uzavretie Zmluvy a budú vykonané len s privolením Spoločnosti XBS.

1. CENY A DEPOZIT

Cena predstavuje sumu vyjadrenú v peniazoch v mene Euro, ktorá je účtovaná za rozsah Služieb vybratých v rámci Objednávky Druhej Zmluvnej strany. S výškou ceny sa má Druhá Zmluvná strana možnosť oboznámiť prostredníctvom aktuálneho cenníka Služieb alebo prostredníctvom informácie o cenách uvedenej priamo pri jednotlivých Službách na webovej stránke [www.x-bionicsphere.com](http://www.x-bionicsphere.com).

Cenu účtovanú za Služby, vybrané Druhou Zmluvnou stranou je potrebné uhradiť v podobe bezhotovostného prevodu v prospech bankového účtu Spoločnosti XBS alebo prostredníctvom platby v hotovosti, ak je tento spôsob platby za Služby možný. Prostriedkom na vykonanie úhrady je úhrada prostredníctvom platobnej karty alebo úhrada prostredníctvom platobnej brány poskytovateľa elektronických finančných prevodov.

Osobitne upozorňujeme na skutočnosť, že povinnosť uhradiť cenu Služieb vzniká okamihom uzavretia Zmluvy alebo zmenou Zmluvy; prípadný záujem Druhej Zmluvnej strany o zrušenie Zmluvy v priebehu jej trvania alebo akékoľvek iné prejavy vôle Druhej Zmluvnej strany, vedúce k snahe jednostranne ukončiť Zmluvu, nemajú vplyv na povinnosť uhradiť cenu Služieb, ktoré boli vybrané v Objednávke, resp. ktoré sú predmetom už uzavretej Zmluvy; to platí aj v prípade čiastkových záväzných Objednávok Druhej Zmluvnej strany, ktoré táto doručila alebo inak oznámila Spoločnosti XBS; to neplatí, ak ide o Refundable Službu.

Všetky ceny sú uvedené vrátane dane z pridanej hodnoty (ďalej len ako „DPH“).

V prípade, ak je k Službám potrebné pripočítať inú daň (napr. daň za ubytovanie, zrážkovú daň) bude k cene za Služby pripočítaná takáto daň v súlade so všeobecne záväznými právnymi predpismi platnými v Slovenskej republike v deň zdaniteľného plnenia.

Spoločnosť XBS je oprávnená požadovať od Druhej Zmluvnej strany:

1. zálohovú platbu alebo splátku ceny za Služby, a to bezhotovostne v prospech určeného účtu Spoločnosti XBS alebo v hotovosti (v rozsahu, v akom to pripúšťajú všeobecne záväzné právne predpisy Slovenskej republiky), alebo
2. depozit vo forme garancie kreditnou kartou (pred – autorizácia) alebo iným obdobným spôsobom,

a to:

* až do výšky 100% ceny za Služby alebo
* až do výšky 100% ceny za Služby pre prípady splnenia nároku Spoločnosti XBS na náhradu škody spôsobenej Druhou Zmluvnou stranou alebo osobami, v prospech ktorých Druhá Zmluvná strana Zmluvu uzavrela.

Na splatnosť depozitu alebo zálohových platieb a splátok sa použijú primerane ustanovenia bodu 5.6 týchto VOP.

Klient berie na vedomie a súhlasí, že ak koeficient nárastu cien potravín a nealkoholických nápojov za obdobie indexácie dosiahne alebo prekročí hodnotu 1,03 (čo predstavuje nárast spotrebiteľských cien potravín a nealkoholických nápojov v období indexácie o 3% a viac), Spoločnosť XBS je oprávnená jednostranne zvýšiť cenu za Služby v časti Služieb (Stravovanie) na sumu zodpovedajúcu súčinu koeficientu nárastu cien potravín a ceny za Služby v časti Služieb (Stravovanie) vypočítanej v zmysle cenovej ponuky, ktorá je Prílohou č. 1 Zmluvy uzatvorenej medzi Klientom a Spoločnosťou XBS. Obdobím indexácie, sa na účely vyhodnotenia nárastu cien potravín rozumejú jednotlivé po sebe nasledujúce kalendárne mesiace začínajúce mesiacom, bezprostredne nasledujúcom po kalendárnom mesiaci, v ktorom bola Zmluva medzi Klientom a Spoločnosťou XBS uzavretá a končiace kalendárnym mesiacom, v ktorom boli Služby poskytnuté v celom rozsahu (rozhodujúci je posledný deň poskytovania služieb poskytovaných na základe Zmluvy). Koeficientom nárastu cien potravín za obdobie indexácie sa rozumie súčin nárastov indexu cien za jednotlivé kalendárne mesiace, ktoré sú zahrnuté v období indexácie. Nárastom indexu cien za kalendárny mesiac sa rozumie hodnota, ktorá je podielom hodnoty indexu ceny za daný kalendárny mesiac zverejnenej Štatistickým úradom SR a hodnoty 100. Indexom cien sa na účely vyhodnotenia nárastu indexu cien podľa tohto ustanovenia rozumie hodnota uvedená pre daný kalendárny mesiac v *„Indexe spotrebiteľských cien oproti predchádzajúcemu mesiacu - mesačne [sp0004ms]“*, štatistike zverejňovanej Štatistickým úradom SR na internetovej stránke úradu vo verejnej databáze DATAcube v sekcii 2.3.1.1 Indexy spotrebiteľských cien, v riadku *„Potraviny a nealkoholické nápoje“*: *https://datacube.statistics.sk/#!/view/sk/VBD\_INTERN/sp0004ms/v\_sp0004ms\_00\_00\_00\_sk.* Ak v okamihu vyúčtovania poskytnutých Služieb v časti Služieb (Stravovanie) nie je v uvedenej databáze zverejnená hodnota indexu cien pre niektorý z kalendárnych mesiacov obdobia indexácie, použije sa na účely výpočtu nárastu indexu cien v danom mesiaci obdobia indexácie, hodnota indexu cien v mesiaci, ktorý bol vo vyššie uvedenej štatistike zverejnený Štatistický úradom SR za obdobie indexácie ako posledný. Zvýšenie Ceny za Služby v časti Služieb (Stravovanie) zohľadňujúce nárast indexu cien za obdobie indexácie uplatní Spoločnosť XBS v konečnom vyúčtovaní pre Klienta.

Klient berie na vedomie a súhlasí, že ak koeficient nárastu cien alkoholických nápojov a tabaku za obdobie indexácie dosiahne alebo prekročí hodnotu 1,03 (čo predstavuje nárast spotrebiteľských cien alkoholických nápojov a tabaku v období indexácie o 3% a viac), Spoločnosť XBS je oprávnená jednostranne zvýšiť cenu Služieb v časti Služieb alkoholických nápojov (t.j. cenu služieb občerstvenia v rozsahu alkoholických nápojov) na sumu zodpovedajúcu súčinu skutočného koeficientu nárastu cien v období indexácie a ceny občerstvenia v rozsahu alkoholických nápojov vypočítanej v zmysle cenovej ponuky, ktorá je Prílohou č. 1 Zmluvy uzatvorenej medzi Klientom a Spoločnosťou XBS. Obdobím indexácie sa na účely Zmluvy uzatvorenej medzi Klientom a Spoločnosťou XBS rozumejú jednotlivé po sebe nasledujúce kalendárne mesiace začínajúce mesiacom, v ktorom bola Zmluva uzavretá a končiace kalendárnym mesiacom, v ktorom boli služby poskytnuté v celom rozsahu (rozhodujúci je posledný deň poskytovania služieb poskytovaných na základe tejto Zmluvy). Koeficientom nárastu cien občerstvenia v rozsahu alkoholických nápojov za obdobie indexácie sa rozumie súčin nárastov indexu cien za jednotlivé kalendárne mesiace, ktoré sú zahrnuté v období indexácie. Nárastom indexu cien za kalendárny mesiac sa rozumie hodnota, ktorá je podielom hodnoty indexu ceny za daný kalendárny mesiac zverejnenej Štatistickým úradom SR a hodnoty 100. Indexom cien sa rozumie hodnota uvedená pre daný kalendárny mesiac v „Indexe spotrebiteľských cien oproti predchádzajúcemu mesiacu - mesačne [sp0004ms]“, štatistike zverejňovanej Štatistickým úradom SR na internetovej stránke úradu vo verejnej databáze DATAcube v sekcii 2.3.1.1 Indexy spotrebiteľských cien, v riadku „Alkoholické nápoje a tabak“: <https://datacube.statistics.sk/#!/view/sk/VBD_INTERN/sp0004ms/v_sp0004ms_00_00_00_sk>. Ak v okamihu vyúčtovania poskytnutých služieb nie je v uvedenej databáze zverejnená hodnota indexu cien pre niektorý z kalendárnych mesiacov obdobia indexácie, použije sa na účely výpočtu nárastu indexu cien v danom mesiaci obdobia indexácie, hodnota indexu cien v mesiaci, ktorý bol vo vyššie uvedenej štatistike zverejnený Štatistický úradom SR za obdobie indexácie ako posledný. Zvýšenie Ceny podľa tohto bodu Zmluvy si Spoločnosť uplatní a vyúčtuje v konečnom vyúčtovaní pre Klienta.

1. PLATOBNÉ PODMIENKY A GARANCIA SLUŽIEB

Cena za Služby je splatná:

1. okamžite po predložení vyúčtovania objednaných a využitých Služieb bez akýchkoľvek zrážok/zliav, pokiaľ nebolo vyslovene dohodnuté inak alebo VOP neupravujú inak, alebo
2. podľa platobných podmienok dohodnutých v Zmluve.

V prípade, že cena za Služby:

1. bola Druhou Zmluvnou stranou zaplatená v dohodnutej lehote alebo bola Druhou Zmluvnou stranou zložená do depozitu Spoločnosti XBS v súlade s bodom 5.6, Spoločnosť XBS garantuje poskytnutie Služieb Druhej Zmluvnej strane,
2. nebola Druhou Zmluvnou stranou zaplatená v dohodnutej lehote alebo nebola uložená do depozitu Spoločnosti XBS v súlade s bodom 5.6:
3. Spoločnosť XBS negarantuje poskytnutie Služieb Druhej Zmluvnej strane, a/alebo
4. je Spoločnosť XBS oprávnená odstúpiť od Zmluvy; tým nie je dotknutý nárok Spoločnosti XBS na úroky z omeškania a na náhradu škody spôsobenej porušením povinnosti Druhej Zmluvnej strany na zaplatenie ceny Služieb.

Povinnosť zaplatiť cenu za Služby alebo úhrady v zmysle bodu 5.6 sa považuje za splnenú dňom pripísania dohodnutej sumy v prospech účtu Spoločnosti XBS alebo jej úhradou v hotovosti do pokladne Spoločnosti XBS.

V prípade omeškania Druhej Zmluvnej strany so zaplatením dohodnutej ceny za Služby, je Spoločnosť XBS oprávnená účtovať úroky z omeškania, a to vo výške ustanovenej príslušnými právnymi predpismi. Zaplatením úrokov z omeškania nie je dotknutý nárok Spoločnosti XBS na náhradu škody a/alebo odstúpenie od Zmluvy.

Spoločnosť XBS je oprávnená jednostranne započítať akékoľvek svoje pohľadávky voči Druhej Zmluvnej strane vo vzťahu k akejkoľvek pohľadávke Druhej Zmluvnej strany voči Spoločnosti XBS. Za týmto účelom je Spoločnosť XBS oprávnená vykonať odpočítanie finančných prostriedkov z karty Druhej Zmluvnej strany a/alebo z peňažných prostriedkov Druhej Zmluvnej strany, pripísaných v prospech účtu Spoločnosti XBS, alebo z peňažných prostriedkov uložených v depozite prevádzky Hotela Spoločnosti XBS.

Jednostranné započítanie pohľadávky Druhej Zmluvnej strany voči Spoločnosti XBS nie je možné, s výnimkou prípadu, ak o započítateľnej pohľadávke Druhej Zmluvnej strany voči Spoločnosti XBS bolo právoplatne rozhodnuté súdom.

1. OSOBITNÉ USTANOVENIA O SLUŽBÁCH

UBYTOVACIE SLUŽBY

Druhá Zmluvná strana nemá nárok požadovať dostupnosť konkrétnej kategórie izby (ďalej len ako „izba“); to neplatí

1. pokiaľ Spoločnosť XBS písomne potvrdí, že táto izba bude k dispozícii, alebo
2. sa poskytnutie Služieb stalo garantovaným podľa bodu 6.2 VOP.

Ustanovenie bodu 7.1 neplatí, ak ide o pobyt na viac dní a Druhá Zmluvná strana alebo osoba, v prospech ktorej sa Služby majú poskytnúť, nedostaví ani v čase do 10:00 hod. nasledujúceho dňa od dňa príchodu, bez toho, aby neskorý príchod vopred konzultovala so Spoločnosťou XBS a predložila dôveryhodné ospravedlnenie svojho neskoršieho príchodu.

CHECK – IN

Rezervované izby sú k dispozícii od 15:00 hod. dohodnutého dňa príchodu. Druhá Zmluvná strana nemá nárok na skoršie odovzdanie izby (Early-check in). Early-check in podlieha schváleniu zo strany prevádzky Hotela Spoločnosti XBS, pričom je spravidla závislý od dostupných kapacít a jeho účtovanie sa riadi platným cenníkom.

CHECK – OUT

V deň dohodnutého odchodu, je Druhá Zmluvná strana alebo osoba, v prospech ktorej sa Služby poskytujú, povinná uvoľniť a opustiť izbu najneskôr do 10:00 hod. Nesplnenie tejto povinnosti sa považuje za nový návrh na uzavretie Zmluvy o ubytovaní. V tejto súvislosti môže Spoločnosť XBS účtovať úhradu dodatočnej ceny vo výške stanovenej v platnom cenníku Služieb. Uvedené sa nedotýka iných foriem kompenzácií Spoločnosťou XBS, najmä vo forme nároku na náhradu škody, napríklad v podobe úhrady rozdielu ceny za ubytovacie Služby aktuálne v čase porušenia povinnosti vyplývajúcich z tohto bodu.

Pobyt v ubytovacom zariadení Spoločnosti XBS upravujú aj prevádzkové poriadky ubytovacieho zariadenia a reklamačné poriadky ubytovacieho zariadenia Spoločnosti XBS, ktoré je Druhá Zmluvná strana povinná dodržiavať.

Druhá Zmluvná strana (Ubytovaná osoba) je povinná pri prevzatí izby si túto riadne prezrieť a prípadné nedostatky, vady alebo výhrady ihneď hlásiť povereným zamestnancom Spoločnosti XBS. Rovnako je ubytovaná osoba povinná postupovať v prípade, že zistí prípadné poškodenie izby alebo jej inventáru.

Druhá Zmluvná strana zodpovedá za škodu na majetku Spoločnosti XBS, spôsobenú ubytovanou osobou v plnom rozsahu.

Druhá Zmluvná strana nie je oprávnená ďalej prenajímať pridelenú izbu, bez predchádzajúceho písomného súhlasu Spoločnosti XBS.

PRENÁJOM PRIESTOROV – konferenčné priestory a iné priestory, prenájom športovísk

Druhá Zmluvná strana nie je oprávnená ďalej prenechať priestory Rezortu, ktoré má v nájme, a/alebo ich dať do výpožičky tretej osobe, bez predchádzajúceho písomného súhlasu Spoločnosti XBS.

Druhá Zmluvná strana nie je oprávnená uskutočňovať stavebné interiérové úpravy a iné úpravy v priestoroch Rezortu, bez predchádzajúceho písomného súhlasu Spoločnosti XBS.

Druhá Zmluvná strana nie je oprávnená na umiestnenie akýchkoľvek predmetov bez predchádzajúceho písomného súhlasu Spoločnosti XBS.

PODUJATIE

V prípade, ak organizátorom Podujatia nie je Spoločnosť XBS, organizátor Podujatia zodpovedá za všetky škody na budovách a priestoroch v rámci Rezortu a jeho vybavení a všetky škody voči Spoločnosti XBS, ktoré boli spôsobené organizátorom, účastníkmi Podujatia, návštevníkmi Podujatia, zamestnancami organizátora alebo inej tretej strany zúčastňujúcej sa na priebehu a organizácii Podujatia. Spoločnosť XBS môže vopred požadovať vhodné zabezpečenie (napr. poistenie, depozit, garanciu atď.) od organizátora Podujatia na účely zabezpečenia nárokov vyplývajúcich zo zodpovednosti za škodu.

Organizátor Podujatia zodpovedá za bezpečnosť práce a technických zariadení pri organizácii Podujatia, za dodržiavanie všeobecne záväzných právnych predpisov a predpisov miestnej samosprávy, za ochranu zdravia vlastných zamestnancov a dodávateľov nachádzajúcich sa v Rezorte počas Podujatia, vrátane účastníkov Podujatia.

Organizátor Podujatia sa zaväzuje dodržiavať pokyny Spoločnosti XBS, resp. Spoločnosťou XBS určených osôb na zabezpečenie ochrany majetku Spoločnosti XBS a zabezpečí dodržiavanie týchto pokynov zo strany účastníkov Podujatia.

Organizátor Podujatia je povinný poučiť ním poverené osoby vykonávajúce činnosť v prospech organizátora a dodávateľov, ktorí sa zdržujú s vedomím organizátora Podujatia v Rezorte s povinnosťami, ktoré vyplývajú zo Zmluvy a týchto VOP.

Organizátor Podujatia prehlasuje, že disponuje potrebnou technológiou, finančnými prostriedkami ako aj dostatočným počtom svojich zamestnancov a iných poverených osôb a dodávateľov na riadne a včasné usporiadanie Podujatia, že je riadne oboznámený s podmienkami, v ktorých sa bude Podujatie realizovať, riadne preskúmal a oboznámil sa s možnosťami a charakteristikami Rezortu, získal a riadne preveril všetky potrebné informácie v súvislosti s Rezortom a najmä sa presvedčil o stave a povahe Rezortu a okolia, kde sa bude Podujatie organizovať, vrátane príjazdových ciest. Organizátor Podujatia prehlasuje a potvrdzuje, že s ohľadom na vyššie uvedené skutočnosti získal všetky nevyhnutné informácie, pokiaľ ide o riziká a všetky ďalšie okolnosti, ktoré môžu mať vplyv na jeho činnosť a na organizáciu Podujatia.

Organizátor Podujatia sa zaväzuje poistiť priebeh Podujatia, ako aj uzavrieť poistnú zmluvu, ktorá bude pokrývať poistenie zodpovednosti organizátora Podujatia pri výkone činnosti a pri organizácii Podujatia, ako aj zodpovednosti voči nárokom tretích osôb. Organizátor Podujatia je povinný predložiť poistný certifikát a doklad o riadnom splnení poistných podmienok na vyžiadanie Spoločnosti XBS.

Organizátor Podujatia, ním poverené osoby vykonávajúce činnosť v prospech organizátora a dodávatelia sú povinní v Rezorte dodržiavať návštevný poriadok, prevádzkové poriadky, dodržiavať zákaz donášania a požívania alkoholických nápojov a iných omamných látok a návykových látok a nevstupovať pod ich vplyvom do Rezortu a objektov, dodržiavať poriadok a čistotu v Rezorte (zvyšky jedál, obalov, a pod.), dodržiavať zákaz donášania strelných zbraní a zábavnej pyrotechniky do Rezortu. Organizátor Podujatia je povinný zabezpečiť dodržiavanie týchto predpisov aj zo strany účastníkov Podujatia. Organizátor Podujatia nesie plnú zodpovednosť za účastníkov Podujatia.

V odôvodnenom prípade je Spoločnosť XBS oprávnená presunúť Podujatie do inej miestnosti alebo do iného priestoru tej istej cenovej kategórie.

V prípade, že sa zmení čas začiatku a konca Podujatia bez predchádzajúceho písomného súhlasu Spoločnosti XBS, je Spoločnosť XBS oprávnená účtovať poplatky navyše, okrem prípadu, keď je Spoločnosť XBS zodpovedná za zmenu časov. Ak Podujatie trvá dlhšie ako do 22:00 hod. Spoločnosť XBS je oprávnená účtovať poplatok až do výšky 100,- EUR za osobu na hodinu vrátane DPH. Dohodnutý počet účastníkov sa použije ako základ pre výpočet poplatku podľa predchádzajúcej vety.

Organizátor Podujatia sa zaväzuje, že všetok odpad po ukončení Podujatia bude odstránený správnym spôsobom a v súlade s príslušnými všeobecne záväznými právnymi predpismi.

Ak organizátor Podujatia prenechá odstránenie baliacich materiálov na Spoločnosť XBS, Spoločnosť XBS je oprávnená účtovať Druhej Zmluvnej strane z toho vyplývajúce poplatky.

1. PRÁVA DUŠEVNÉHO VLASTNÍCTVA

Ak by zo strany organizátora Podujatia došlo k porušeniu práv duševného vlastníctva v súvislosti s Podujatím a Spoločnosť XBS by uhradila takto uplatnený záväzok na zaplatenie takýchto odmien alebo náhrady odmien alebo nárok na kompenzáciu za vzniknuté škody, organizátor Podujatia je povinný nahradiť Spoločnosti XBS všetky náklady a škody s týmto spojené v lehote a v rozsahu uvedenej vo výzve Spoločnosti XBS.

V prípade, ak vznikla povinnosť zaplatiť odmenu autorom alebo výkonným umelcom za použitie diela alebo umeleckého výkonu na základe priamej spolupráce autorov alebo umelcov na Podujatí, je organizátor Podujatia povinný uhradiť tieto odmeny priamo.

Ak Spoločnosť XBS zabezpečí umelcov na Podujatie v mene organizátora Podujatia, zaväzuje sa organizátor Podujatia na zaplatenie odmien za použitie umeleckého výkonu v plnom rozsahu.

1. DEKORAČNÉ MATERIÁLY, VÝSTAVNÉ PREDMETY

Spoločnosť XBS nepreberá žiadnu zodpovednosť za stratu, zničenie alebo poškodenie týchto predmetov, vnesených organizátorom Podujatia do priestorov Spoločnosti XBS, okrem prípadu hrubej nedbanlivosti alebo úmyslu vedúcemu k spôsobeniu škody zo strany Spoločnosti XBS.

Predmety vnesené v súvislosti s priebehom Podujatia musia spĺňať požiadavky požiarnych predpisov. Spoločnosť XBS je oprávnená v tejto súvislosti požadovať preukázanie ich oficiálnych certifikátov. Ak organizátor Podujatia nevyhovie tejto požiadavke, Spoločnosť XBS je oprávnená odstrániť a uschovať tieto predmety na náklady organizátora Podujatia. Z dôvodu možného poškodenia, je dovolené inštalovať a pripevňovať predmety na steny alebo objekty len s predchádzajúcim písomným súhlasom Spoločnosti XBS.

Všetky vnesené predmety musia byť po ukončení Podujatia organizátorom okamžite odstránené. Ak organizátor Podujatia nesplní túto povinnosť, Spoločnosť XBS je oprávnená tieto predmety odstrániť a uskladniť na náklady organizátora Podujatia. Ak predmety zotrvajú v priestoroch Podujatia, považuje sa táto skutočnosť za uzavretie zmluvy o prenájme priestoru, pričom platia rovnaké platobné podmienky ako v prípade prenájmu priestoru na účely priebehu Podujatia. Nárok Spoločnosti XBS na náhradu škody tým nie je dotknutý.

1. TECHNICKÉ VYBAVENIE, PRIPOJENIA

Ak Spoločnosť XBS zabezpečuje technické a iné vybavenie poskytované treťou stranou na žiadosť Druhej Zmluvnej strany, považuje sa toto konanie za priame zastúpenie Druhej Zmluvnej strany a spoločnosť XBS jedná v mene a na účet Druhej Zmluvnej strany. Druhá Zmluvná strana zodpovedá za nakladanie s vybavením a jeho riadne vrátenie. Spoločnosť XBS nepreberá žiadnu zodpovednosť za škodu spôsobenú tretím osobám, a Druhá Zmluvná strana sa zaväzuje Spoločnosť XBS odškodniť voči všetkým prípadným nárokom tretích osôb.

Používanie vlastných elektrických zariadení, ktoré využívajú elektrickú sieť Spoločnosti XBS, si vyžaduje predchádzajúci písomný súhlas Spoločnosti XBS. Za poruchy alebo poškodenia na technických zariadeniach Spoločnosti XBS, ktoré vznikli použitím týchto zariadení, zodpovedá v plnej miere organizátor Podujatia, okrem prípadu ak došlo k porušeniu povinností zo strany Spoločnosti XBS. Organizátor Podujatia je povinný uhradiť finančnú náhradu za spotrebu elektrickej energie vo výške paušálnej náhrady ustanovenej Spoločnosťou XBS.

Druhá Zmluvná strana môže používať vlastný telefón a zariadenia na prenos dát so súhlasom pripojenia do siete Spoločnosti XBS, pričom Spoločnosť XBS ju/ho môže vyzvať na úhradu spotrebovaných dát.

1. SLUŽBY POŽIČOVNÍ

Spoločnosť XBS je ako prenajímateľ povinná:

odovzdať hnuteľnú vec na dočasné užívanie Druhej Zmluvnej strane v stave spôsobilom na bežné užívanie, s povinnou výbavou a príslušenstvom a s predpísanými dokladmi v zmysle platných právnych predpisov. Spôsob, miesto a čas odovzdania hnuteľnej veci bude dohodnutý v Zmluve. Odovzdanie a prevzatie hnuteľnej veci potvrdia Zmluvné strany podpisom v Zmluve, ktorou Druhá Zmluvná strana ako (pre účely tohto bodu VOP aj ako „Nájomca“) zároveň potvrdzuje, že hnuteľná vec je v riadnom technickom stave a má všetku povinnú a dohodnutú výbavu, ako aj potrebné doklady.

zabezpečiť vykonanie likvidácie všetkých poistných udalostí.

Nájomca je povinný:

užívať vec iba pre svoju potrebu; tj. Nesmie prenechať vec tretej osobe, predať ju, darovať, založiť, alebo používať spôsobom v rozpore so Zmluvou a v rozpore s účelom, na ktorý je vec určená,

zabezpečiť, aby na hnuteľnej veci nevznikla škoda, dodržiavať pokyny výrobcu a Spoločnosti XBS,

Nájomca nemôže vykonávať žiadne zmeny na veci bez predchádzajúceho písomného súhlasu Spoločnosti XBS. Akékoľvek doplnky, príslušenstvo alebo reklamné označenia je Nájomca povinný pred ukončením dohodnutej doby nájmu odstrániť a uviesť hnuteľnú vec na svoje náklady do pôvodného stavu.

Nájomca je povinný oboznámiť sa so zásadami riadneho užívania a údržby veci a jej príslušenstva podľa predpisov výrobcu a tieto po celú dobu užívania dôsledne dodržiavať. Nájomca je povinný udržiavať vec v stave, v akom ju prevzal s prihliadnutím na bežné opotrebenie.

Ak je vec vybavená bezpečnostným zariadením (alarm, mechanické zabezpečenie a iné), je Nájomca po každom opustení veci povinný toto zariadenie uviesť do činnosti tak, aby bola vec po opustení riadne uzamknutá a zabezpečená.

Na žiadosť Spoločnosti XBS je Nájomca povinný poskytnúť vec kedykoľvek počas trvania Zmluvy za účelom kontroly, či sa hnuteľná vec používa riadnym spôsobom.

Nájomca je povinný dbať na to, aby nedošlo k zničeniu, poškodeniu, strate alebo odcudzeniu veci. Ak Nájomca spôsobí akúkoľvek škodu tretej osobe na jej majetku alebo zdraví, je povinný túto skutočnosť bezodkladne oznámiť Spoločnosti XBS a príslušnému oddeleniu polície. Spoločnosť XBS ako prenajímateľ zabezpečí oznámenie tejto skutočnosti poisťovni.

Ak Nájomca neoznámi bezodkladne vznik akejkoľvek škody Spoločnosti XBS a príslušnému oddeleniu polície v súvislosti s prenájmom veci, nesie Nájomca v plnom rozsahu zodpovednosť za škodu spôsobenú na veci, inom majetku alebo zdraví. Náklady opráv alebo odstránenie škôd, ktoré zavinil Nájomca a ktoré neuhradí poisťovňa, hradí Nájomca. Ak poisťovňa uhradí časť škody, Nájomca je povinný uhradiť Spoločnosti XBS neuhradenú časť.

Nájomca nesie zodpovednosť za škodu spôsobenú zničením (totálna škoda), odcudzením alebo poškodením veci v rozsahu, v akom nebude krytá plnením poisťovne podľa poistnej zmluvy. V prípade hrubého zavinenia Nájomcu , kedy poistné plnenie bude znížené a bude pokrývať náklady na náhradu škody iba čiastočne (pripadne vôbec nie), uhradí Nájomca rozdiel medzi nákladmi na opravu a výškou plnenia hradeného poisťovňou, resp. celú škodu, ak poisťovňa nesplní poistné krytie vôbec.

V prípade úmyselného poškodenia, zničenia, odcudzenia alebo škody spôsobenej pod vplyvom alkoholu alebo iných omamných látok, Nájomca zodpovedá za škodu v plnej výške.

Pri vrátení znečistenej veci, Nájomca berie na vedomie, že zodpovedá aj za prípadné poškodenia dodatočne zistené až po umytí hnuteľnej veci.

V prípade spôsobenia priestupku Nájomcom sa zaväzuje znášať všetky náklady s tým spojené.

Nájomné dohodnuté v Zmluve je stanovené dohodou Zmluvných strán. Jednotlivé platby sú splatné vždy podľa dátumu splatnosti dohodnutej v Zmluve.

Dňom uplynutia dohodnutej doby nájmu alebo skončenia nájmu je Nájomca povinný vrátiť vec vrátane príslušenstva, výbavy a dokladov, Spoločnosti XBS na dohodnutom mieste v stave, v zmysle týchto VOP.

Ak Nájomca nevráti vec po ukončení doby nájmu riadne a včas, alebo si nevyžiada písomný súhlas Spoločnosti XBS s predĺžením doby nájmu, užíva hnuteľnú vec bez právneho dôvodu. V takomto prípade je Spoločnosť XBS oprávnená oznámiť orgánom činným v trestnom konaní neoprávnené užívanie veci Nájomcom, pričom Nájomca bude znášať všetky náklady, resp. škody, ktoré týmto konaním spôsobil. Až do doby riadneho vrátenia veci je Nájomca povinný zaplatiť Spoločnosti XBS zmluvnú pokutu vo výške zodpovedajúcej celkovej výške dohodnutého nájomného.

1. ZÁNIK ZMLUVY

Zmluva zaniká jedným z nasledujúcich spôsobov:

dohodou u ukončení Zmluvy medzi Zmluvnými stranami,

odstúpením zo strany Spotrebiteľa alebo Podnikateľa,

odstúpením zo strany Spoločnosti XBS,

splnením Zmluvy.

úmrtím Druhej Zmluvnej strany

Spotrebiteľ je oprávnený odstúpiť od Zmluvy v podobe oznámenia o odstúpení od Zmluvy a úhrady storno poplatku za nasledujúcich podmienok:

1. v prípade odstúpenia od Zmluvy alebo časti Zmluvy kedykoľvek v priebehu trvania Zmluvy, je Spotrebiteľ povinný uhradiť ako storno-poplatok časť ceny za Služby podľa bodu 12.5 vo výške 100% tejto časti ceny za Služby (12.5), a súčasne
2. ak Spotrebiteľ odstúpil v čase kratšom ako 2 (dva) dni pred dohodnutým dňom začiatku poskytovania Služieb na základe Zmluvy, dňom príchodu alebo CHECK-IN (podľa toho ktorá skutočnosť nastane skôr), je povinný uhradiť storno-poplatok vo výške 100% dohodnutej ceny za Služby podľa bodu 12.4.

Bod 12.2 sa neuplatní v prípade odstúpenia od Zmluvy na diaľku v zmysle Čl. 16 týchto VOP.

Ak nie je dohodnuté Zmluvou inak, je Podnikateľ oprávnený odstúpiť od Zmluvy v podobe oznámenia o odstúpení od Zmluvy a úhrady storno poplatku za nasledujúcich podmienok:

v prípade odstúpenia od Zmluvy alebo časti Zmluvy kedykoľvek v priebehu trvania Zmluvy je Podnikateľ povinný uhradiť ako storno-poplatok časť ceny za Služby podľa bodu 12.5 vo výške 100% tejto časti ceny za Služby (12.5), a súčasne

a je Podnikateľ povinný uhradiť ako storno-poplatok časť ceny za Služby podľa bodu 12.4, ak Podnikateľ odstúpil od Zmluvy alebo časti Zmluvy v lehote:

* odo dňa uzatvorenia Zmluvy – do 61 dní (vrátane) pred dohodnutým dňom začiatku poskytovania Služieb na základe Zmluvy, dňom príchodu alebo CHECK-IN (podľa toho ktorá skutočnosť nastane skôr), storno-poplatok vo výške 10% dohodnutej ceny za Služby podľa bodu 12.4,
* od 60 dní do 31 dní (vrátane) pred dohodnutým dňom začiatku poskytovania Služieb na základe Zmluvy, dňom príchodu alebo CHECK-IN (podľa toho ktorá skutočnosť nastane skôr), storno-poplatok vo výške 70% dohodnutej ceny za Služby podľa bodu 12.4,
* od 30 dní do 10 dní (vrátane) pred dohodnutým dňom začiatku poskytovania Služieb na základe Zmluvy, dňom príchodu alebo CHECK-IN (podľa toho ktorá skutočnosť nastane skôr), storno-poplatok vo výške 90% dohodnutej ceny za Služby podľa bodu 12.4,
* menej ako 9 dní pred dohodnutým dňom začiatku poskytovania Služieb na základe Zmluvy, dňom príchodu alebo CHECK-IN (podľa toho ktorá skutočnosť nastane skôr), pričom je povinný uhradiť storno-poplatok vo výške 100% dohodnutej ceny za Služby podľa bodu 12.4.

Refundable zložkou ceny za Služby sa rozumie z časti alebo úplne vratná zložka ceny za Služby, ktorej uhradenú časť po odpočítaní prípadných storno poplatkov, Spoločnosť XBS vráti Druhej Zmluvnej strane -Spotrebiteľovi alebo Podnikateľovi, ak nastali podmienky pre jej vrátenie stanovené Zmluvou alebo týmito VOP. „Refundable zložka ceny za Služby“ je výslovne uvedená v Zmluve (alebo Spoločnosťou XBS potvrdenej záväznej objednávke) ako podiel na celkovej cene za Služby vyjadrený v percentách.

Non-Refundable zložkou ceny za Služby sa rozumie nevratná zložka ceny za Služby, ktorú je Spotrebiteľ alebo Podnikateľ povinný uhradiť Spoločnosti XBS. Spoločnosť XBS bez prihliadnutia na okolnosti alebo Druhou stranou uplatnené práva nie je povinná vrátiť už uhradenú túto zložku ceny za Služby Spotrebiteľovi alebo Podnikateľovi, s výnimkou práv Spotrebiteľa podľa článku 16. VOP. Non-Refundable zložka ceny za Služby je výslovne uvedená v Zmluve (alebo Spoločnosťou XBS potvrdenej záväznej objednávke) ako podiel na celkovej cene za Služby vyjadrený v percentách. Akákoľvek Druhou stranou realizovaná úhrada je Spoločnosťou XBS prvotne započítavaná na zložku ceny za Služby podľa bodu 12.5 a až po jej úplnej úhrade na zložku ceny za Služby podľa bodu 12.4 VOP.

Storno-poplatkom sa rozumie nárok Spoločnosti XBS na úhradu ceny Služby alebo jej neuhradenej časti v prípade odstúpenia od Zmluvy vo vzťahu k Službám, podľa bodu 12.2.. Storno poplatky (zmluvné pokuty) sú splatné po ich uplatnení zo strany Spoločnosti XBS a oznámení Klientovi.

Spoločnosť XBS je oprávnená odstúpiť od Zmluvy vo všetkých prípadoch, kedy tieto VOP alebo Zmluva priznáva právo na odstúpenie Druhej Zmluvnej strane bez povinnosti uhradiť ceny Služieb alebo jej časť alebo ustanovuje povinnosť uhradiť storno-poplatok.

Spoločnosť XBS je oprávnená odstúpiť od Zmluvy s okamžitou účinnosťou:

1. v súlade s ustanoveniami dohodnutými v Zmluve,
2. v súlade s bodom 6.2 b) týchto VOP,
3. v prípade, ak má Druhá Zmluvná strana voči Spoločnosti XBS neuhradené splatné záväzky, ktoré vyplývajú zo Zmluvy alebo VOP, pričom v tomto prípade je Spoločnosť XBS zároveň oprávnená uplatniť si voči Druhej Zmluvnej strane aj nárok na náhradu škody,
4. sa vyskytli objektívne prekážky v spôsobilosti Spoločnosti XBS poskytnúť Služby, napr. vyššia moc, ktoré spôsobujú nemožnosť plnenia Zmluvy,
5. sa vyskytli okolnosti, pre ktoré Spoločnosť XBS nie je schopná Služby riadne poskytnúť (napr.: nemožnosť garantovania dostatočne kvalitného poskytnutia Služieb z dôvodu rekonštrukcie alebo nevyhnutnej opravy priestorov Rezortu),
6. Služby boli vedome rezervované uvedením zavádzajúcich alebo nepravdivých informácií o faktoch, ktoré sa týkajú Druhej Zmluvnej strany alebo dôvodu pobytu;
7. Spoločnosť XBS má opodstatnený dôvod domnievať sa, že využitie Služieb by mohlo ohroziť riadnu prevádzku, bezpečnosť, vážnosť Spoločnosti XBS voči verejnosti, okrem prípadu, ak je takáto nepriaznivá situácia v príčinnej súvislosti s konaním Spoločnosti XBS;
8. dôvod pobytu Druhej Zmluvnej strany alebo osoby oprávnenej zo Zmluvy je ilegálny;
9. došlo k porušeniu Zmluvy a/alebo VOP zo strany Druhej Zmluvnej strany;
10. na majetok Podnikateľa alebo jeho časť je vedené alebo bolo začaté exekučné konanie a/alebo konanie o výkon rozhodnutia a/alebo reštrukturalizačné konanie a/alebo vyhlásený konkurz a/alebo existuje dôvod takýchto konaní.

Ak Spoločnosť XBS odstúpi od Zmluvy:

1. z dôvodov uvedených v bode 12.7 alebo 12.8 (s výnimkou bodu 12.8 písm. e), Druhá Zmluvná strana sa pristúpením k týmto VOP alebo k Zmluve vzdáva nároku na náhradu škody,
2. z dôvodov uvedených v bode 12.8 písm. e), Spoločnosť XBS:
3. zabezpečí Druhej Zmluvnej strane náhradné poskytnutie Služieb v lokalite do 25 km od sídla Spoločnosti XBS v rovnakom predpokladanom termíne CHECK-IN, alebo
4. poskytne Druhej Zmluvnej strane zľavu z ceny za Služby, ak Druhá Zmluvná strana vyjadrí súhlas s poskytnutím Služieb v náhradnom termíne alebo
5. vráti zaplatenú cenu za Služby.
6. OSTATNÉ ZMLUVNÉ DOJEDNANIA

Druhá Zmluvná strana môže v priestoroch Rezortu poskytovať jedlo a nápoje tretím osobám len s predchádzajúcim písomným súhlasom Spoločnosti XBS. V takom prípade je Druhá Zmluvná strana povinná uhradiť Spoločnosti XBS náklady za podávanie takých jedál a nápojov (“corkage”).

Druhá Zmluvná strana zodpovedá za ňou poskytované jedlo a nápoje, ich nezávadnosť na konzumáciu a zaväzuje sa odškodniť Spoločnosť XBS voči všetkým prípadným nárokom tretích osôb vyplývajúcich z porušenia tejto povinnosti.

Spoločnosť XBS neznáša zodpovednosť za kvalitu jedál vynesených z  priestorov Rezortu, kde sa podávajú alebo vynesených z Rezortu za účelom súkromnej konzumácie.

Z dôvodov prísnych hygienických postupov a noriem EÚ hotel nedovoľuje nosiť a konzumovať v hoteli prinesené jedlá a ani vynášať z hotela jedlá, ktoré boli určené výhradne ku konzumácii v hoteli. Pokiaľ nebolo dohodnuté inak, platí prísny zákaz nosenia všetkých druhov nápojov (alkoholických a nealkoholických) do hotela. V prípade porušenia tohto zákazu si hotel vyhradzuje právo účtovať za prinesené nápoje paušálny poplatok 100 €.

1. VADY SLUŽIEB, ZÁRUČNÁ DOBA A PREVENČNÁ POVINNOSŤ KLIENTA

V prípade vady Služieb je Druhá Zmluvná strana povinná oznámiť vadu bez zbytočného odkladu Spoločnosti XBS, najneskôr však do 2 dní od poskytnutia Služieb. Neuplatnenie vady Služieb v tejto dobe alebo ich využitie napriek tomu, že ich Druhá Zmluvná strana označuje za vadné, spôsobuje zánik práva na zodpovednosti za vady zo strany Spoločnosti XBS.

Ak Druhá Zmluvná strana využije Služby napriek tomu, že ich označuje za vadné, vzdáva sa práva na ich reklamáciu a poskytnutie Služby bude považované za prijaté bez výhrad zo strany Druhej Zmluvnej strany.

Spôsob vybavenia reklamácie je upravený Reklamačným poriadkom, ktorý je súčasťou Zmluvy.

1. ZODPOVEDNOSŤ ZA ŠKODU SPÔSOBENÚ SPOLOČNOSŤOU XBS

Spoločnosť XBS zodpovedá za splnenie svojich zmluvných povinností s odbornou starostlivosťou.

Druhá Zmluvná strana nemá právo na náhradu škody spôsobenú vlastným úmyselným alebo nedbanlivým konaním alebo úmyselným/nedbanlivým konaním tretích osôb, ktoré sa s jeho vedomím zdržiavajú v Rezorte a užívajú Služby Spoločnosti XBS.

Spoločnosť XBS zodpovedá za škodu na veciach vnesených do alebo odložených v ubytovacom zariadení podľa Zmluvy, VOP a ustanovení § 433 a nasl. zákona č. 40/1964 Zb. Občianskeho zákonníka v znení neskorších predpisov. Právo na náhradu škody sa musí uplatniť u Spoločnosti XBS bez zbytočného odkladu, inak najneskôr do pätnásteho dňa po dni, keď sa poškodený o škode dozvedel.

Mimo priestorov ubytovacieho zariadenia Rezortu, Spoločnosť XBS nezodpovedá za škodu spôsobenú na veciach Druhej Zmluvnej strany alebo tretích osôb, ktoré sa s jej vedomím zdržiavajú v Rezorte a využívajú Služby Spoločnosti XBS, ibaže by Zmluva určovala inak, alebo by Zmluvné strany uzavreli osobitú zmluvu o úschove. Poskytnutím miesta na odloženie vecí na parkovacom mieste Spoločnosti XBS nevzniká zmluva o úschove.

1. OSOBITNÉ USTANOVENIA PRE ZMLUVY UZATVORENÉ SPOTREBITEĽMI NA DIAĽKU

Ak došlo k uzavretiu Zmluvy prostredníctvom prostriedkov komunikácie na diaľku, teda v podobe elektronického objednávkového formulára, telefonicky alebo e-mailovou komunikáciou alebo iných diaľkových prostriedkov komunikácie, stráca Spotrebiteľ okamihom udelenia jeho výslovného súhlasu so začatím poskytovania Služieb pred uplynutím lehoty na odstúpenie od Zmluvy právo na odstúpenie od Zmluvy vo vzťahu k tým Službám, ktoré už boli spotrebované.

Ak sa má na základe Zmluvy začať poskytovanie Služby pred uplynutím lehoty na odstúpenie od Zmluvy, alebo ak Spotrebiteľ o poskytovanie Služby pred uplynutím lehoty na odstúpenie od Zmluvy požiada, Spoločnosť XBS týmto:

a) poúča Spotrebiteľa o tom, že udelením súhlasu so začatím poskytovania Služby pred uplynutím lehoty na odstúpenie od Zmluvy stráca po úplnom poskytnutí Služby právo na odstúpenie od Zmluvy, a

b) Spotrebiteľ výslovne súhlasí so začatím poskytovania Služby pred uplynutím lehoty na odstúpenie od Zmluvy a vyhlasuje, že bol riadne poučený podľa písmena a).

Spotrebiteľ berie na vedomie, že stráca právo na odstúpenie od Zmluvy po úplnom poskytnutí Služby a vzniká mu povinnosť uhradiť cenu za skutočné poskytnuté plnenie, a to:

1. ak Spotrebiteľ uzavrie Zmluvu, v ktorej požiadal o poskytovanie Služieb v 14-dňovej lehote na odstúpenie od Zmluvy začínajúcej sa uzavretím Zmluvy,
2. ak sa poskytovanie Služby začalo s výslovným súhlasom Spotrebiteľa a Spotrebiteľ vyhlásil, že bol riadne poučený o tom, že vyjadrením tohto súhlasu stráca právo na odstúpenie od Zmluvy po úplnom poskytnutí Služby.

Ak neboli podmienky v zmysle bodu 16.1, 16.2 a 16.3 týchto VOP zo strany Spoločnosti XBS dodržané, má Spotrebiteľ právo na odstúpenie od Zmluvy tak ako mu ho udeľuje príslušný zákon, teda 14 (slovom: štrnástich) dní od uzavretia Zmluvy má právo uplatniť odstúpenie od Zmluvy v podobe formuláru na odstúpenie od Zmluvy alebo na e-mailovej adrese uvedenej pri realizácii Objednávky a povinnosťou Spoločnosťou XBS bude vrátiť Spotrebiteľovi cenu uhradenú za Služby, od ktorých odstupuje.

Spotrebiteľ nemá právo na odstúpenie od časti Zmluvy predstavujúcej poskytnutie ubytovania v zmysle ustanovenia § 1 ods. 2 písm. g) a relaxačných aktivít rezervovaných na konkrétny termín v zmysle ustanovenia §7 ods.6 písm. k) zákona č. 102/2014 Z. z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov (ďalej len ako „Zákon o predaji na diaľku“).

Ak je predmetom Zmluvy tovar, má Spotrebiteľ právo na odstúpenie od Zmluvy do 14 (slovom: štrnástich) dní od prevzatia tovaru. To neplatí, ak ide o povahu tovaru zodpovedajúcej jednej z výnimiek z práva na odstúpenie od Zmluvy, ustanovenej v zmysle Zákona o predaji na diaľku. Môže ísť napríklad o predaj tovaru uzavretého v ochrannom obale, ktorý nie je vhodné vrátiť z dôvodu ochrany zdravia alebo z hygienických dôvodov a ktorého ochranný obal bol po dodaní porušený.

1. ZÁVEREČNÉ USTANOVENIA

Na platnosť zmien a doplnení Zmluvy a VOP sa vyžaduje písomná forma. Na zmenu a doplnenie VOP sa použije bod 3.4 týchto VOP.

Zmluvné strany sa dohodli, že vzájomná komunikácia a doručovanie písomností môže prebiehať prostredníctvom písomností zasielaných:

a) osobne, poštou – na adresu sídla zapísaného v príslušnom obchodnom registri alebo inom registri, alebo na adresu trvalého pobytu,

b) elektronickou poštou (email) – na adresu uvedenú Spoločnosťou XBS a Druhou Zmluvnou stranou.

Písomnosť/oznámenie sa považuje za riadne doručené (i) pri zasielaní písomnosti/oznámenia emailom okamihom vygenerovania potvrdenia prístrojom, prostredníctvom ktorého sa písomnosť/oznámenie zasiela, (ii) pri zasielaní poštou siedmeho dňa odo dňa odoslania formou doporučenej zásielky s doručenkou, (iii) osobne dňom prevzatia alebo odmietnutia prevzatia adresátom. Akúkoľvek zmenu adries pre doručovanie písomností sú si Zmluvné strany povinné bezodkladne navzájom oznámiť.

Všetky spory, ktoré vzniknú z právnych vzťahov na základe Zmluvy a/alebo VOP alebo súvisiacich s touto Zmluvou a/alebo VOP, vrátane sporov o platnosť, výklad a zánik Zmluvy a/alebo VOP, ktoré sa nevyriešia vzájomnou dohodou, budú predložené na rozhodnutie vecne a miestne príslušnému súdu Slovenskej republiky.

* 1. Spotrebiteľ má právo obrátiť sa na Spoločnosť XBS so žiadosťou o nápravu, ak nie je spokojný so spôsobom, ktorým Spoločnosť XBS vybavila jeho Reklamáciu alebo ak sa domnieva, že Spoločnosť XBS porušila jeho práva. Spotrebiteľ má právo podať návrh na začatie alternatívneho riešenia sporu subjektu alternatívneho riešenia sporov, ak Spoločnosť XBS na žiadosť podľa predchádzajúcej vety odpovedal zamietavo alebo na ňu neodpovedal do 30 (slovom: tridsiatich) dní odo dňa jej odoslania. Návrh podáva Spotrebiteľ príslušnému subjektu alternatívneho riešenia sporov, pričom možnosť obrátiť sa na súd tým nie je dotknutá.
  2. Návrh je možné podať aj prostredníctvom Platformy alternatívneho riešenia spotrebiteľských sporov, ktorú nájdete na tejto internetovej stránke <https://webgate.ec.europa.eu/odr/main/?event=main.home.show>
  3. Podnety, sťažnosti a reklamácie prijíma spoločnosť XBS na korešpondenčnej adrese uvedenej v záhlaví týchto VOP a na e-mailovej adrese [reception@x-bionicsphere.com](mailto:reception@x-bionicsphere.com)
  4. Právne vzťahy Zmluvou a/alebo VOP výslovne neupravené sa riadia výlučne právnym poriadkom Slovenskej republiky:

a) vo vzťahu k Spotrebiteľom predpismi občianskeho práva, a to Občianskym zákonníkom;

b) vo vzťahu k ostatným osobám (neuvedeným v písm. a) vyššie) predpismi obchodného práva, a to Obchodným zákonníkom

a ostatnými všeobecne záväznými právnymi predpismi.

* 1. Spoločnosť XBS zabezpečuje ochranu osobných údajov osôb (Druhej Zmluvnej strany), ktoré sú fyzickými osobami, v zmysle Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len ako „GDPR“), pričom Druhej Zmluvnej strane poskytuje bližšie informácie o spracúvaní jej/ich osobných údajov v dokumente „Politika ochrany súkromia a osobných údajov“, ktorý je zverejnený na webovom sídle Hotela: <https://www.x-bionicsphere.com/wp-content/uploads/2022/02/XBS-Politika-ochrany-osobnych-udajov_zv-erejnene-web2022.pdf>.
  2. VOP sú vypracované a publikované v slovenskom jazyku a anglickom jazyku. V prípade rozdielov v týchto jazykových verziách má prednosť slovenská jazyková verzia.
  3. Pokiaľ by jednotlivé ustanovenia Zmluvy, alebo individuálne ustanovenia týchto VOP boli alebo sa stali neplatnými alebo neúčinnými, nie je tým dotknutá platnosť alebo účinnosť ostatných ustanovení príslušných Zmlúv a VOP.

Zverejnené na webovom sídle Spoločnosti XBS dňa 15.07.2023 spolu s poučením.

Šamorín, platné a účinné od 15.08.2023

**FORMULÁR NA ODSTÚPENIE OD ZMLUVY**

*(VYPLŇTE A ZAŠLITE TENTO FORMULÁR LEN V PRÍPADE, ŽE SI ŽELÁTE ODSTÚPIŤ OD ZMLUVY)*

*Komu:*

X-BIONIC® SPHERE a.s.

Dubová 33/A

931 01 Šamorín

|  |  |
| --- | --- |
| Týmto oznamujem / oznamujeme\*, že odstupujem / odstupujeme\* od  zmluvy na tento tovar / od zmluvy o poskytnutí týchto služieb a prác\* : |  |
| Dátum objednania / Dátum prijatia\*: |  |
| Meno a priezvisko, adresa spotrebiteľa / spotrebiteľov\* |  |

|  |  |
| --- | --- |
| Dátum: | Podpis spotrebiteľa / spotrebiteľov\*  *(iba ak sa tento formulár podáva v listinnej podobe)* |

*\* Nehodiace sa prečiarknite.*